
السلام عليكم ورحمة الله وبركاته» أعوذ بالله السميع العليم من الشيطان الرجيم» بسم الله الرحمن الرحيم, الحمد لله رب العالمين والصلاة 
والسلام على أشرف المرسلين سيدنا محمد وعلى آله وصحبه ومن تبعهم بإحسان إلى يوم الدين أما بعد 

أهلّا وسهلا ومرحبا بإخواني وأخواتي وأهلي وأحبابي, وأسأل الله -سبحانه وتعالى- الذي جمعني وإياكم في هذه الساعة المباركة على طاعته, 
أن يجمعني وإياكم في جنته ودار كرامته مع النبيين والصديقين والشهداء والصالحين وحسن أولئك رفيقا وبعد؛ 

هذا هو اللقاء الأول من شرح الكتاب العظيم كتاب الأدب المفرد للإمام العالم المعلم الرباني أستاذ الدنيا في علم الحديث الإمام البخاري - 
رحمة الله عليه-. 

بدأ الإمام البخاري -رحمة الله عليه- كتابه الأدب المفرد بالحديث عن بر الوالدين» وهنا ممكن نسأل نفسنا اذا بدأ المصنف -رحة الله 
عليه- هذا الكتاب ببر الوالدين؟ أمر بسيط جدا ألا وهو لأن هذا هو أعظم الحقوق المتعلقة بالعباد على الإطلاق» طب تقول لي طب فين 
حق الله -سبحانه وتعالى-؟ أقول لك هذا في باب الاعتقادات في باب كتب التوحيد, أما طالما إن الكتاب يتكلم عن الأدب مع الخلق فبداً 
المصنف بأعظم حق وأعظم واجب فرضه الله -سبحانه وتعالى- على العباد, ألا وهو باب بر الوالدين. 


في البداية لابد إن احنا نعرف أولًا ما معنى البر؟ 

أما البر فمعناه في اللغة معناه هو الخير والفضلء البر معناه في اللغة هو الخير والفضلء ويقال بر فلانٌ فلان إذا أحسن الطاعة إليه ورفق به 
وتحرى محابه وتوقى مكارهه. والبر هو ضد العقوق» وهو الإساءة إليهم وتضيبع حقهم» والبر كما قال بعض أهل العلم: هو اسم جامع لكل 
خير من الأقوال ومن الأفعال. 

إذَا كلمة بر الوالدين مش هتكون قاصرة عندنا النهاردة إن احنا نتكلم معهم كلمة طيبة» ولكن بر معناها كل ما هو خير يؤدّى إلى الأب 
والأم. كل ما هو خير يؤدى للأب والأم سواء كانوا أحياء أو كانوا قد ماتواء كل ما هو خير في الأقوال في الأفعال في الأحوال حتى في 
النظرات يقدم للأب والأم» ده معنى بر الوالدين. 

عكسه على طول العقوق» والعقوق أحبابي مكن تكون الكلمة بالنسبة لنا عادية» يعني يقول لك عقوق والدين» ولكن اللي يتدبر في الأصل 
اللغوي لكلمة عقوق يجد إن المسألة أخطر نما نتصور جميعاء فكلمة عقوق مأخوذة من العق وهو الذبح؛ يقول لك ده هيعمل عقيقة» والعقيقة 
معناها إنه هيذبح خروف أو خروفين حسب ذكر أو أنثى» ومعنى العق؛ هو الذبح إراقة دم» طب ليه ربنا -سبحانه وتعالى- وضح لنا والنبي 
وضح لنا إن كل شيء يُعْضِبٍ الأب سواء نظرة أو كلمة أو فعل يسمى عقوق؟ لأن هذا يوقع من الألم والهم والغم في قلب الأب أو في قلب 

الأم ما توقعه السكين بالدسبة للشاة المذبوحة أو غير ذلك. فعْيرَ عندنا في الشرع على أذى الأب وأذى الأم إلى أنه عبارة عن الذبح, عبارة 
عن ذبح بالنسبة للأب أو بالنسبة للأم. 

احنا طبعا في منهجنا طول ما احنا ماشيين مع الكتاب نظرا لإن الشيخ كان بيهتم بمسألة الإسناد وغير ذلك, فكان الشيخ بيذكر إسناد 
الحديث وغير ذلك» فاحنا نحاول بقدر المستطاع ان احنا نرتب الكتاب مع بعض, بحيث يبقى كل باب هناخده معنا يعني باب بر والدين» لن 
نسير فيه على نفس النسق أو الترتيب اللي الشيخ ماشي عليه ولكن احنا هنحاول إن شاء الله نرتب الكتاب بحيث يبقى يسهل علينا إن 
احنا وضع كل حديث في الجحزئية المتعلقة به. 

يعني مثلا؛ لو اتكلمنا الآن عن فضل بر الوالدين» هنجد الأحاديث متنطورة بمين شال» يعني أول حديث أنا أذكره هو الحديث رقم عشرين 
هنمشي مع بعض كده سريعا بعد ما اتكلمنا على تعريف البر وتعريف العقوق هنحاول الآن إن احنا نتكلم على الجزئية التانية المتعلقة ببر 
الوالدين, كما ذكر إمام العام المعلم الرباني الإمام البخاري -رحمة الله عليه-» هي جزئية فضل بر الوالدين» ونما لا شك فيه أحبابي إن ربنا - 
عز وجل- جعل لبر الوالدين فضل عظيم ويكفي في ذلك أحبابي إن ربنا -عز وجل- كان إذا تكلم عن حقه في القرآن تكلم عن بر الوالدين 
فقال ربنا -تبارك وتعالی-: 'وَاعْبدُوا الله ولا تُشْركُوا به شَيْئَا -ده حق ربنا -عز وجل- وَبالْوَالِدَيْنِ إِخْسَاناً" وقال -تعالى-: "فل 
تَعَالَوَا ال مَا حَرّمَ ربكم عَلَيحُمْ ألا تُشرِكُوا به شَيْنَا- وَبالْوَالدَيْنِ إِحْسَانًا" > وقال ربنا -تبارك وتعالى-: "وَقَضَى رَبك أَلاً تَعْبُدُوأ 
ِل اه وَين خسان" 

فربنا -سبحانه وتعالى - دايا كان يذكر ما يتعلق بحق الله ثم يذكر ما يتعلق بحق الوالدين» ولعظيم فضل بر الوالدين أحبابي في القرآن, ربنا - 
سبحانه وتعالى- ذكر لنا جما هائلا من حياة الأنبياء والمرسلين» وكان دايا ربنا -عز وجل- بيذكر لنا في القرآن أهم ما يتعلق بالجانب 
الاجتماعي في حياة الأنبياء والمرسلين, فذكر دائمًا ما يتعلق ببر الوالدين في حياة الأنبياء والمرسلين من ذلك مثلا ما صرح به سيدنا عيسى 
-عليه الصلاة والسلام-: "قَالَ إِنَ عَبْدُ اله آتاين اكاب وَجَعَلَني بيا * وَجَعَلَني مُبَارَكًا أَيْنَ ما كنت وَأَوْصَّانِ بالصّلَاةٍ -الصلاة حق الله - 
عز وجل- والرگاة ما ذُمْث حَيّا -حقوق ربنا- * وَبَرَا وَالِدَقٍ" > فربنا -عز وجل- يذكر هذا الجانب ويذكر أيضًا جانب آخر من 
بر الوالدين في جانب حياة سيدنا إبراهيم -عليه الصلاة والسلام-» أبوه الآن اللي بيقول له: "لُك وَاهْجُزن مَل" "راضخ 
نت عَنْ آلمتي يا إنْرَاهِيُ". وإبراهيم أمام الأب الكافر المشرك اللي بيهدده بالقتل ويهدده بالسب والطعن والطرد إبراهيم -عليه الصلاة 
والسلام- لا يتكلم إلا بكلمتين؛ "يا أَبَتِ" الكلمة تدل على الرحمة والرفق والأدب والاحترام مع الأب» وبعد كمية التهديد والوعيد من والد 
إبراهيم لإبراهيم لا يستطيع إبراهيم -عليه الصلاة والسلام- إلا أن يقول: "قال سَلَامٌ عَلَيِكَ سَأَسْتَغْفِرُ لَك رَت" > ده ده مع الأب 
الكافر الأب المشرك؛ الأب اللي بيعبد الأصنام» الأب الآن اللي بيهدد الولد بالقتل إلى آخره. في حين في الجانب التاني إن احنا ممكن نلاقي 
بعض الشباب الملتزم أو الأخوات الملتزمات؛ إذا رأى والده في يوم من الأيام على معصية ممكن - والعياذ بالله- يروح على طول على العقوق» 
ممكن يغلط وممكن يشتم ومكن يعني المؤدب ممكن يقوم باصص له بصة كده من فوق لتحت» تكون شديدة جدا جداء بننفر الآباء والأمهات 
من جانب الالتزام. 


فأول ما يدل على فضل الوالدين أو بر الوالدين إن ربنا -عز وجل- قرن في القرآن بين حقه -سبحانه- وبين بر الوالدين. 

الأمر الثاني أن الله -سبحانه وتعالى- علمنا في القرآن أنه قد أخذ الميثاق على كل الأنبياء والمرسلين» وعلى رأس هذه المواثيق الميثاق اللي 
ربنا أخذه على موسى -عليه الصلاة والسلام-» وعلى بني إسرائيل: "وَإِذْ أَحَذْنَا مِينَاقَ بني إِسْرَائِيلَ لا تَعْبْدُونَ إل اله وَبالْوَالِدَيْنِ إخسان 
وَذِي الْقرْقَ وَالْيتَامَئ وَالْمَسَاكِينِ وَقُولُوا لاس حُستًا وَأَقِيمُوا الصّلاةَ واوا الزاةً" > فربنا -عز وجل- قدم هنا بر الوالدين على 





"الأدب مع الوالدين" من سلسلة "على هدي النبي - شرح كتاب صحيح الأدب المفرد" صفحة؛3|3 





شبكة الطربق إلى الله way2allah.com‏ 





إقام الصلاة وإيتاء الزكاة» عشان يتبين لنا إن كان من أهم المواثيق اللي أخذها الله -سبحانه وتعالى- على كل الأنبياء وا مرسلين» هي قضية 
بر الوالدين. 

كذلك أيضًاء ما يدل على فضل بر الوالدين» ما ذكره الشيخ حديث رقم عشرين أرجو يكون معنا الكتاب كده سريعاء في الحديث رقم 
عشرين يذكر الشيخ حديث عبد الله بن عمرو, وفيه أن البي -صلى الله عليه وسلم- وضح أن بر الوالدين مقدم على الجهاد في سبيل الله 
أو إن شئت فقل إن أعظم صورة من صور الجهاد في سبيل الله مسألة بر الوالدين» الجهاد فيه مشقة فيه تعب فيه إرهاق فيه نصب» وكذلك 
أيضًا بر الوالدين فيه تعب وفيه إرهاق وفيه مشقة وبخاصة إذا بلغ الوالدين الكبر, ربنا -عز وجل- بيقول لنا ايه؟ "ما يَبْلعَنَّ عند الكِبرَ 
أَحَدُهُْمَا أؤ كلها فلا تقل هما أف" » ليه ربنا -سبحانه وتعالى- تكلم على مسألة بر الوالدين بالنسبة للكبار بالذات؟ الكبار من 
الأب والأم بالذات؟ ده لحاجتين: 

- الحاجة الأولانية لإن الإنسان طول ما هو صغير والأب والأم طبعا لسه في مرحلة الشباب هو محتاجهم فمش هيعقهم., فغالبا لا يكون 
العقوق في مرحلة الطفولة من الولد والشباب بالنسبة للأب والأم, ليه؟ لأن الولد الآن محتاج للأب والأم إنما الولد لما يصبح شاب والأب 
والأم يصبحوا كبار في السن, الولد الآن استغنى عن الأب والأم, فربنا بيقول له حتى وإن استغنيت عنهما فلابد من برك هماء ده من جانب. 
- الجانب التاني إن ممكن مع كبر سن الآباء والأمهات بيصابوا طبعا بالزهابمر, بيصابوا طبعا بكبر السن مثلا بالنسيان الكتيرء طلباتهم كتير» 
ممكن يخرج منهم ما يتأفف منه الإنسان في قضاء الحاجة» وممكن في بعض الأوقات كلامهم الإنسان لما بيكبر بيتضغط نفسيا فبيشد شوية, 
ما بيكبر بيبقى محتاج إن الكل يعطف عليه فممكن يشد عليهم علشان يعطفوا عليه وغير ذلكء وبالتالي الإنسان بيكون في حاجة إن هو 
يُرَاعى؛ فربنا قال لنا خدوا بالكم إن أهم صورة من صور البر إن الأب لما يكبر في السن والأم لما تكبر في السن يكون الإنسان بار بحم. وده 
هيحتاج مننا تعب وهيحتاج مننا جهد كبير جدا عشان كده النبي -صلى الله عليه وسلم- كان لما بيتكلم عن الجهاد كان في كثير من الأوقات 
بيقول لنا ايه؟ طب خدوا بالكم من إن الجهاد في الوالدين. 

كما في الحديث رقم عشرين حديث عبد الله بن عمرو أن "جَاءَ رَجُلَّ إلى الب صَلَّى الله عليه وسلّم فَاسْتَأَدَنَهُ في الجهاد فَقَالَ: أحَيئ والِدَاكَ؟ 
قالَ: َعم قالَ: قفيهما فَاهِدْ"'. وعند ابن ماجه أن النبي -صلى الله عليه وسلم- جاءه رجل اسمه معاوية بن جاهمة السلميء معاوية ابن 
جاهمة قال: أتيت النبي -صلى الله عليه وسلم- فقلت: "يا رسول الله إن كنث أردث الجهاد معَكَ أبتغي بِذلِكَ وجْة الله والدّارَ الآخرةً قال 
وبحَكَ أحيَّة امك قُلتُ نعم قال ارجّع فبرها ثم أتيثُهُ منَ الجانب الآخَرٍ فقلث يا رسولَ الله إن كنث أردث الجهاد معَكَ أبتغي بذَلِكَ وجة الله 
والدَّارَ الآخرَةَ قال وَيِحَكَ أحيَّةُ أمْكَ قلت نعم يا رسولَ الله قال فارجع إِليْها فبرها ثم أتيثة من أمامه فقُلتُ يا رسولَ الله إن كنث أردث الجهاد 
معَكَ أبتغي بذك وجْة الله والدَّارَ الآخرةً قال ويِحَكَ أحيَّةُ أمُكَ قُلتُ نعم يا رَسولَ الله قال ويك الرّم رجلّها فم الجنّةُ"" 

إذا كنت عايزة الجنة, إذا كنت عايز الجنةء إذا كنت عايز تطلب الجنة في الشهادة فانت مكن تطلب الجنة في جانب أخرء ألا وهي: الزم 
أقدامهما؛ أب وأم, فإن الجنة ثم, فإن الجنة ثم الجنة هناك. 


الفضل الثاني من الفضائل المتعلقة بير الوالدين؛ إن من أفضل الأعمال على الإطلاق التي يتقرب با العبد إلى الله -سبحانه وتعالى- بعد 
أداء حق الله -عر وجل-؛ بر الوالدين, والحديث ذكره الشيخ عندنا أول حديث ذكره عندنا هو حديث عبد الله بن مسعود -رضي الله 


' صحيح البخاري 
1 صحيح ابن ماجه 

قلث: ثّ أيّ؟ قالَ: م الجهادُ في سَبيل الله قالَ: حدَنَني بِنّ ولو اسْمَرَدئُُ َرَادَني"”. لو قلت له إيه كمان؟ كان هيقول لي أعمال أخرى. 
ولكن قارن معایا؛ حق ربنا اول حق الوالدين وقدم حق الوالدين على الجهاد في سبيل الله. 


من الفضائل أيضًا المتعلقة بير الوالدين» كتير جدا من شبابنا بيسأل بيقول يا شيخ هو أنا أعرف ازاي ربنا راضي علي ولا لأ؟ أنا عايز أقول 
لك عايز تعرف ربنا راضي عليك ولا لأ؟ هو ربنا -عز وجل- جعل في مسألة رضاه علامات كتيرة جداء ومن أهم هذه العلامات أو على 
رأس هذه العلامات» اسأل والدك ووالدتك انت راضي عني ولأ؟ انت راضية عني ولا لأ؟ لو في يوم من الأيام سألت والدك ووالدتك وقلتهم 
راضيين عني فقالوا لك احنا يا بني راضيين» وزي كده ما دايا بنسمع من أمهاتنا -ربنا يا رب يحفظهم جميعا- روح يا بني قلبي وربي راضيين 
عنك هي الأم صدقت في هذه الكلمة, ليه؟ لإن الأم إذا كانت راضية على ولدها هذا أعظم دليل على أن الله -عز وجل- قد رضى عنك. 


ده الحديث رقم ۲ في الكتاب» وهو حديث الشيخ ذكره موقوف على ابن عمرء إلا أن الحديث رواه البذار وغيره بإسنادٍ صحيح مرفوع إلى 
النبي -صلى الله عليه وسلم- أن النبي -صلى الله عليه وسلم- قال: "رضا الرب في رضا الوالدين". 

خدوا بالكم إخوان وأخواتٍ الوالدين ماشيين مع بعض دلوقتي, أه هنعرف إن الأم مُقَدّمَةَ شويةء ولكن احنا الاتنين ماشيين مع بعض, الزم 
أقدامهما فإن الجنة تم؛ أب وأم» مش الجنة تحت أقدام الأمهات بس» الرواية دي حديث ضعيف, إنما لما النبي يقول الزم أقدامهما فإن الجنة 
هناك» ده دليل واضح جداء إن الجنة تحت أقدام الآباء والأمهات. 

النبي هنا بيقول: رضا الرب في رضا الوالدين وسخط الرب في سخط الوالدين» كذلك أيضًا البي -صلى الله عليه وسلم- قال لنا بصوا 
أبسط عمل ممكن تدخلوا به في أفضل باب من أبواب الجنة إنك تطيع الوالدء إنك تكون حريص على رضاه» إنك تنفذ أوامره» حتى وإن 
كان فيها كلفة شوية عليك, فيها تعب شوية عليك» ولكن اوعى في يوم من الأيام تضيع الباب ده. 


زي ما ربنا -عز وجل- جعل باب للصلاة وباب للصيام وباب للحج وباب للزكاة وباب للجهاد؛ جعل ربنا -عز وجل- زي ما قال لنا 
النبي: "من أَنْقَقَ رَوْجَيْنِ في سبي الل» نودي من أَبْوَابٍ النّةِ: يا عَبْدَ الله هذا خَيْرٌ فمن كان من أَهْل الصّلاةٍ دعي من باب الصلاقء ومّن 
كان من أَهْلٍ الجِهَادٍ دعي من باب اهاد ومّن كان من أَهْلٍ الصّيّام دُعِيَ من باب الرَََّذِء ومن كان من أَهْلٍ الصَّدَقَةِ دعي مِن باب 
الصَّدَقَةِ"؛, وأفضل هذه الأبواب على الإطلاق» مش باب الصدقة ولا الصيام ولا الجهاد ولا الصلاة» ولكن أفضل هذه الأبواب على 
الإطلاق بنص النبي -صلى الله عليه وسلم-, هو باب الأب» هو الأب له باب؟ أيوه, قال البي -صلى الله عليه وسلم- كما روى الترمذي 
من حديث أبي الدرداءء أن النبي -صلى الله عليه وسلم- قال: "الوالدُ أَوْسَطُ أبواب الجنة"*. والوسط هو الأفضل» أوسط أبواب الجنةء فإن 
شئت فتمسك بكذا الباب أو ضيعه» انت حر بقى» الباب أهو معاك, انت حرء عايز تتمسك به طيعه» بره, نفذ أوامره» ابتعد عن الأشياء 


اللى تغضبه. وإن شئت ضيعه بمخالفتك له. 


* ميحج ملم 
؟ تح سبلم 
* روايات الحديثك هنا 





"الأدب مع الوالدين" من سلسلة "على هدي النبي - شرح كتاب صحيح الأدب المفرد" 





شبكة الطربق إلى الله way2allah.com‏ 





كذلك أيضًا من الأمور المهمة جدًاء اللي الشيخ ذكرها عندنا؛ قال لك إن من أعظم فضائل بر الوالدين إن اللي عنده ذنوب كتير اللي عنده 
آثام كتير اللي عنده خطايا كتير جداء اللي وقع في کبائر» ونفسه يصل لباب» الباب ده يكون هو أفضل باب له بيه ربنا -سبحانه وتعالی- 
يغفر له. عايز أقول لك روح على طول عند الأب والأم» برهم وأحسن صحبتهم, تكون النتيجة إن كل ما انت بتنفذ هم أمر كن على يقين 
إن فيه كبائر عمالة تقع, لو انت في يوم من الأيام والدتك كلفتك بحاجة معينة في شغل الشقة وانت عارفة شغل الشقة ده بيبقى على البنات 
صعب جدًاء اصبري ونفذيه, ليه؟ هيكون في المقابل إن ربنا -سبحانه وتعالى- مع كل عمل انتٍ بتعمليه انتِ بتتعبي فيه شوية بس صدقيني 
فيه كبائر -ما بتكلمش عن صغائر - فيه كبائر ممكن تسقط من عليك الآن. 

جاء رجل إلى البي -صلى الله عليه وسلم- حديث رواه بن عمر» جاء رجل إلى النبي -صلى الله عليه وسلم-, فقال: يا رسول الله أذنبت 
ذنبا عظيما -يبقى مش صغيرة ده بيتكلم على كبيرة- أذنبت ذنبا عظيمًاء فقال: فهل لي من توبة؟ فقال النبي -صلى الله عليه وسلم-: أحية 
أمك؟ -أمك حية؟ أمك عايشة؟- قال: لا يا رسول الله. قال: خالتك حية؟ قلت: بلى يا رسول الله, قال: برها" بر خالتك ربنا يغفر لك 
الذنب العظيم» الكبيرة الكبيرة دي» سبحان الله! 

حتى وإن كانت الكبائر دي في بعض الأوقات؛ القتل» حتى لو كان في بعض الأوقات واحد قتل, لو أحسن صحبة الأب والأم هتكون النتيجة 
إن ربنا -سبحانه وتعالى- يغفر له. وده اللي الشيخ ذكره لنا في حديث عبد الله بن عباس -رضي الله عنه-» حديث رقم أربعة في الكتاب» 
"أنَهُ أتاهُ رجا فقال إيْ خطبث امرأةً -أنا خطبت واحدة- فَآبَتْ أن تََكِحَني وخطبها غيري فأحبَّتْ أن تنكِحهُ فغرث علَّيها فقتلتُها -احنا 
بنتكلم دلوقتي على واحد قتل- فهل لي من وبة؟ فقال ابن عباس؛ ابن عباس بقى اللي فهم كلام النبي؛ فقال له ابن عباس: أُمْكَ حيَّةٌ قال 
لا قال ثب إلى الله عر وجل وتقرّث إليه ما استطعت» [قال عطاءُ بن يسار] -راوي الحديث عن ابن عباس- فذهبث فسألث ابن عبّاسٍ ۾ 
سأَلتَهُ عن حياة امه فقال إِنْ لا أعلمُ عملا أقربت إلى الله عر وجل من برّ الوالدة""» أنا ما اعرفش عمل أعظم عند الله يا جماعة احنا بنتكلم 
على واحد قتل واحدة» على واحد تلبس بكبيرة من أعظم الكبائر عند الله ابن عباس بيقول له روح بسرعة بر والدتك» لإن ابن عباس مع 
الكلام ده من النبي محمد -صلى الله عليه وسلم-. 


وعندنا كذلك أيضًا في حديث رقم واحد وعشرين حديث هنفهمه بمعنى المخالفة, البي -صلى الله عليه وسلم- كان بيذكر فيقول: رَغْمَ أنف 
امرئ ثم رغم أنفه ثم رغم أنفهء قالوا: من يا رسول الله؟ قال: من أدرك أبويه عند الكبر أحدهما أو كلاهما فلم يدخلاه الجنةء وني رواية فلم 
يغفر له" معنى كده بمفهوم المخالفة إن الأب والأم لما بيوصلوا لحالة الكبر الإنسان مننا لو برهم بتكون النتيجة إن ربنا -عز وجل- يغفر 
له ما تقدم من ذنبه وما تأخر. 

ده معنى مهم جدًا لازم يكون واصل لنا واحنا بننفذ أوامر الأب والأم» أبويا قال لي انزل هات حاجة معينة. انزلي اشتري حاجة معينة» هات 
لي حاجة معينة» اعملي في الشقة حاجة معينة» خدي بالك من حاجة, إن ده معناه إنك في الوقت وانت ماشي رايح تجيب الحاجة وانت 
راجع إن الذنوب والخطايا عمالة تعساقط عنك. 

مش كده وبس» بصوا يا جماعة الدنيا كلها بلاءات؛ ودار کربات» وماحدش فينا بينجو من بلاء أو من كربة؛ أكيد كل واحد مننا بیخش في 
بلاء أو في كربة» وفي بعض الأوقات البلاءات دي بتحس إن الأبواب كلها اتقفلت ومانتاش خارج من البلاء ده» ومانتاش خارج من الكرب 
ده» أنا أعرف مفتاح ممكن تفتح بيه باب أي بلاء علشان تخرج منه إن شاء الله من الضيق للسعة, من الهم والغم إلى الفرح والسرور إن شاء 


' روايات الحديث هنا 
5 صحيح الأدب المفرد - صححه الألباني 
* روايات الحديث هنا 

الله» الباب ده امه باب بر الوالدين, المفتاح ده امه مفتاح بر الوالدين» لو معاك المفتاح ده» لو طائع لوالدك لوالدتك, كثير من الأوقات 
الأخت سنها يتأخر شوية في الزواج» أو يتأخر مسألة الحمل عندها شوية بعد زواجهاء أو الأخ ممكن تبقى أبواب الدنيا متقفلة في وشه شويةء 
أو يقع الإنسان ده تحت ظلم شديد وماحدش هيقدر يرفع عنه الظلم ده إلا ربنا -عز وجل-, أنا معايا مفتاح الآن, النبي أخبرنا به؛ إن ممكن 
أي كرب وأي شدة ربنا -عز وجل- يخرجنا منه ببر الوالدين. 

أظن كلكم حافظين حديث التلاتة اللي دخلوا الغار ونزلت صخرة قفلت الغار وواحد منهم طبعا كان من توسل ببره لوالده ووالدته وكانت 
النتيجة إن الصخرة انفرجت وخرجوا سالمين» مش معنى كده انت لازم تخش غار والصخرة تقع» ولكن الغار ده معناه هم الغار ده معناه 
ضيق» الغار ده معناه كرب» الغار ده معناه مصيبة كبيرة» مش هتخرج منها إلا ببرك لوالديك» صدقني والله؛ مش عايز أقول لك جرب لإن 
عيب أقول جرب مع ربنا -عز وجل-» ولكن لو انت في كرب, لو انت في هم» لو انت في غم» اتصل على والدك؛ روح لوالدك ووالدتك 
بوس إيديهم بوس رجليهم» وشوف قدر الخير اللي مكن يصاب به الإنسان إذا وصل إلى هذا الحد. 


الجزئية التانية يا أحبابي ودي جزئية مهمة جدا جداء الشيخ برضه ذكرهاء إن مسألة البر عندنا لإن ربنا أكد عليها هي لا تقتصر على الأب 
المؤمن المسلم بسء بل المسألة ممكن تكون متعلقة بالأب الكافر أو الأم الكافرة» مش معنى إن الأب كافر أو الأم كافرة -وده هنسقطه على 
واقعنا- لو الأب عاصي أو الأم عاصية؛ لو الأب بعيد عن ربنا أو الأم بعيدة عن ربناء مش معنى إن هم عصاة إن احنا نقع - والعياذ بالله- 
معاهم في العقوق, لا لا لاء ده انت واجب عليك تبرهم حتى لو كانوا كفرة. وده اللي الشيخ ذكره» وجعل له باب كامل» فقال: باب بر 
الوالد المشرك؛ وذكر فيه الشيخ أحاديث: أربعة وعشرين وخمسة وعشرين وستة وعشرين, أما حديث أربعة وعشرين فبيحكي فيه سيدنا سعد 
بن أبي وقاص آيات نزلت فيه أو هو كان سبب في نزول هذه الآيات» من هذه الآيات إن والدته -انتم عارفين والدته كانت مشركة- وكانت 
والدته كانت حلفت ألا تأكل ولا تشرب حت أفارق محمد فأنزل الله -سبحانه وتعالى- قوله: وإن جَاهَدَاكَ عَلَى أن شرك بي مَا لَيْسَ لَكَ 
به عِلْمْ فلا تُطِعْهُمَا -يبقى الأم والأب بيجتهدوا إن انت تكون كافر, بيجتهدوا إن انت تكون عاصيء بيبعدوك عن ربناء فربنا بيقول: وَإِن 
جَامَدَاكَ عَلَىئ أن شرك بي ما لَيْسَ لَكَ به عِلْمٌ فلا نُطِعْهُمَا -ما تطعهمش في الغلط وبعد كده ربنا قال:- وَصَاحِبْهُمَا في الذَّنيَا مَعْرُوق" 


يا رب دول كفرة؛ "وَصَاحِبْهُمَا في الذّنْيَا مَغْرُوفَ", يا رب دول عصاة؛ "وَصَاحِبْهُمَا في الذَّنيَا مَعْرُوفًا", يا رب ده أمي متبرجة وبتأمرن إن 
أكون متبرجة؛ 'وَصَاحِبّْهُمَا في لديا معْرُوف" ماتطيعهاش في المعصية, أبويا بيقول لي انزل هات لي سجاير انزل ما تطيعهوش في المعصية 
ولكن "وَصَاحِبْهُمَا في الدُنيَا مَغْرُوق". 

وذكر أيضًا فيه الشيخ حديث أسماء؛ حديث خمسة وعشرين قالت: "أشي أمّي راغب في عَهْدِ النبيّ صلی اه عليه وسل الث ائ لى 
الله عليه وسلّمَ: آصلُها؟ قالّ: نَعَمْ قال ابن عيَينَه: فأنرَلَ الله عا فيها: "لا يَنْهَاكُمْ الله عن الّذِينَ 1 يُقَاتلُوكُمْ في الدِينِ و1 يْرِجُوَكُم مَن 
ديرم أن تروهم وَتُفْسِطُوا إلَنِهِمْ ٠"‏ وعلى رأس طبعا من يؤمر بمذا الأب والأم اللي هم غير مسلمين, فما بالك بالأب والأم 
المسلمين بس عندهم معصية أو عندهم ذنب؟ 

كذلك أيضًا من الأحاديث اللي الشيخ ذكرها إن لازم يكون فيه بر ويكون فيه صلة حتى وإن كانوا مش مسلمين» "حديث ابن عمر -رضي 
الله عنه- لما أتى للنبي -صلى الله عليه وسلم- بحلة قال البي -صلى الله عليه وسلم- فيها: إنما يلبس هذه من لا خلاق له في الآخرة, قال 
فأرسل النبي -صلى الله عليه وسلم- جا إلى عمر فقال: كيف ألبسها يا رسول الله وقد قلت فيها ما قلت؟ فقال إن لم أعطكها لتلبسها 


١‏ صحيح البخاري 

ولكن تبيعها أو تكسوها -تديها لحد يلبسها-» قال فأرسل بما عمر إلى أخ له من أهل مكة قبل أن يسلم"" '؛ فالشيخ هنا بيقول طب إيه 
العلاقة بين الحديث ده وبر الوالدين؟ قال لك إذا كان أصلًا عمر بر ل اللي هو مش مسلم؛ فمن باب أولى البر بالأب والأم اللي هم 
أصلًا غير مسلمين. 

قعدت تقول لنا معنى البر وقعدت تقول لنا الآن فضل البر واتكلمت معانا في الجزئية التالتة على جزئية مهمة إن البر ده مش متعلق بالأب 
والأم المسلمين بس ده متعلق بالأب والأم العصاة, متعلق بالأب والأم اللي هم مش مسلمين أصلاء أنا مأمور إن أنا أبرهم بنص القرآن 
وبنص السنة. 

طيب إيه بقى صور البر؟ إيه الصور اللي أنا أعملها علشان أكون بيها بار بوالدي ووالدقي؟ 

أول حاجة إنك تسعدهم» إنك تفرحهم» إنك تكون سبب إن هم ما شاء الله أول بس ما يذكروا امك كده» يعني ما شاء الله. يعني أنا أسعد 
لحظات في حياتي» لما حد يقول لي أناكنت قاعد مع والدك امبارح وكان ما شاء الله عمال يشكر فيك جدا ويقول إنك ولد بارء أسعد لحظة 
في حياتي» إن أنا في يوم من الأيام أسعدت والديء إن أنا في يوم من الأيام والدني كانت فرحانة بسبي» أسعد وقت في حياتٍ إن أنا أنجح في 
حاجة معينة» ودي من ضمن النواياء إن أنا أنجح في حاجة معينة لإن نجاحي في الحاجة دي والدي ووالدته بيبقوا فرحانين جداء فاسعدهم 
فرحهم» فرحهم بكلمة, فرحهم بمدية» فرحهم بعمل» فرحهم إنك تكون ناجح في دنيتك, فدي من أهم الأشياء اللي انت تبر با والدك 
ووالدتك. 


الشيخ ذكر عندنا حديث رقم ۱۳ وحديث رقم ١9‏ في المعنى ده» حديث رقم ١‏ عن عبد الله بن عمرو قال: "جاء رجلٌ إلى رسولٍ الله 
صلَّى الله عليه وسلّمَ فقال: جئث أبايعك على اليجرة وتركث أبويّ يبكِيانٍ فقال: ارجع إليهما فأضجكهما كما أبكيْكَهُما"''» روح هم بسرعة 
ضحكهم وأدخل السرور على قلبهم» زي ما انت بكيتهم» وده يكون أعظم من الحجرة يكون أعظم من الجهاد عند الله -سبحانه وتعالى-. 

هذه الدرجة ربنا -سبحانه وتعالى- بيعلمنا والنبي بيعلمنا إن سعادتهم وإدخال السرور عليهم» شيء كويس؟ آه والله. وأنا بقول لك خد 
بالك كل لحظة مرت على الأب والأم, أصاحم هم أو غم بسببك, دي هتكون لعنة عليك» اللحظة اللي عدت على الأم بسبب عقوقك 
لها أو عقوقك لوالدك دي لعنة عليك» هتظهر عليك بعد كده زي ما هيتبين لنا الآن. 

في حديث رقم 2.١4‏ الشيخ ذكر لنا أيضًا هذا المعنى, معنى إنك تفرحهم وتسعدهم» هو نفس الحديث اللي الشيخ ذكره قبل كده هو الحديث 
۳ و9١‏ مكررين. 

الأمر التااي: من الأمور المهمة جدا اللي انت بحا تسعد والدك ووالدتك» إنك تصل اللي والدك ووالدتك بيحبوهم, يعني لو والدك ووالدتك 
كانوا بيحبوا حد معين روح صلهم وقرب منهم وأحسن إليهم تكون انت كده وصلت والدك ووالدتك وأدخلت السعادة على والدك ووالدتك. 
ما ينفعش أبدًا تكون قاطع خالتك وخالاتك وعايز والدتك تبقى فرحانةء أو تكون قاطع لعمامك وعماتك ويكون والدك فرحان, لا لا لا 
علامات البر الصحيحة إن انت لو حبيت والدك -يقينا كده انت لو حبيت إنسان بتحب كل حاجة هو بيحبها- ولو حبيت والدك ووالدتك 


هم أكيد بيحبوا ناس فانت اوصل الناس دي. 


ابن عمر -رضي الله عنه- في يوم من الأيام كان ماشي في الطريق كان راكب على دابته وعلى رأسه العمامة» فرأى رجل أعرابي؛ أعرابي بسيط› 
قام ابن عمر نازل من على الدابة وقلع العمامة, وخد بإيدين الراجل ده وقعده على الدابة ولبسه العمامة, وخد ابن عمر كده -وکان فقيه 
'' روايات الحديث هنا 


صحيح الترغيب 

من الفقهاء عالم من العلماء- وخد بلجام الدابة كده لحد ما وصَّلُوا للمكان اللي هو عايزه» فالناس شافت الكلام ده من ابن عمر فاستغربت» 
قالت له يا ابن عمر هذا رجل من الأعراب» وإنما يرضى الأعراب بدون ذلك -بأقل من كده بكتير- فقال: إن هذا الرجل كان يحبه عمر - 
رضي الله عنه-» وإن النبي -صلى الله عليه وسلم- يقول: "إن من أَبَرّ الب -أعلى درجة من درجات البر- صِلَةَ اليّجْلٍ أَهْلَ ود أبيه""", إن 
الواحد مننا يصل اللي كان والده بيحبه واللي كانت والدته بتحبه قبل ذلك. والشيخ ذكر عندنا مجموعة أحاديث متعلقة بمذا الباب» والحديث 
رقم خمسة وثلاثين» والحديث رقم تسعة وتلاتين. الحديث خمسة وتلاتين اللي هو طبعا حديث ذكره الشيخ ولكن في إسناده ضعف وأنا 
اقتصرت على الرواية الصحيحة. 


مش كده وبس بل من الأمور المهمة جدًا اللي برضه الإنسان لازم يعملها في مسألة بر الوالدين؛ هي مسألة الدعاء للأب والأم. من بر 
الوالدين إنك وانت بعيد تدعي هم إنك وانت ساجد تدعي همم أنا عايز أسأل أخر مرة وانت ساجد دعيت لوالدك والدتك كانت امتى؟ 
أظن احنا مقصرين جدًا في الباب ده» الدعاء للأب والأم. 

الشيخ ذكر في الحديث رقم ١”‏ أن أبا هريرة -رضي الله عنه- كان إذا أراد أن يدخل البيت -اللي فيه والدته- وقف على بابحا فقال: عليك 
"السلا ورحمة الله وبركائه يا أمّتاه تقول وعليك السلامُ ورحمةٌ الله وبركائه يقول رحمك الله كما ريني صغيرا -أول ما يشوفها يدعي لها. طب 
احنا ممكن ناخد بالأدب ده؟ إنك النهاردة أول ما تخش البيت تقوم تمسك إيد والدتك وتبوسها وتقول ربنا يا رب يرحمك ويبارك فيك 
ويحفظك ويخليكي لي تعملها ممكن؟ فكان يقول يا أماه رحمك الله كما ربيتيني صغيراء فتقول يا بني وأنت فجزاك الله خير ورضي عنك كما 
برزتني کر" وإذا أراد أن يخرج صنع مثل هذاء إذا دخل عمل كده وإذا خرج عمل کده. احنا ممكن نعمل كده؟ ما تخرجش من البيت أو 
ما تروحيش الكلية وترجعي من الكلية إلا لما تعملي كده؟ ما تروحش الكورس أو ترجع من الكورس إلا وتعمل كده؟ والله يا جماعة لو الأدب 
ده كان في بیوتنا يا ترى هيكون الوضع عامل ايه؟ 


كذلك أيضًا من الأمور المهمة جدا في مسألة بر الوالدين: النفقة عليهم, ابقى زعلان جدًا إن في يوم من الأيام واحد مغلا يبقى في بيته مع 
زوجته وأولاده موسع عليهم جداء كل يوم عزومة من بره يجيب فاكهة أشكال وألوان ويجيب ويعمل ويسوي» وينسى والده ووالدته» أحزن 
جداء لما كانت فيه أم من فترة تقول لي يا ابني أنا ابني ربنا وسع عليه جدّاء فبقول له في يوم أنا عايزه اشتري بس بطانية» وأنا معايا متين جنيه 
حط عليهم بس أي حاجة وهات لي بطانية حتى وإن كانت يعني حاجة بسيطة كده. معلش» فتقول لي قال لي معلش أصل أنا ما عييش» 
أصل الحكاية والرواية والظروف, طب ها أقبض طب مش عارف إيه شهر في التاني في التالت» وأنا يا ابني والله أشوفه ليل تحارء ربنا يا رب 
يوسع عليه -وده قلب الأم دايما- ربنا يوسع عليه عمال يجيب ويسوي ويعمل والكلام ده» ما بينفقش. 

في مرة كنت بسجل حلقات للقناة في السويس ودخلت -سبحان الله- كنت بعمل حلقة عن بر الوالدين وعملناها في دار المسنين» وسبحان 
الله تشوف سبحان الله الأب تسأله أولادك عامليم إيه؟ يقول لك دول كويسين والوضع كذا ومش مخلينا عايزين حاجة, وكويسين معايا جدًا 
وربنا يحفظهم ويبارك فيهم» ويفضل يشكر في أولاده جدّاء سبحان الله! أخدت واحد منهم وقعدت معاه على جنب كده, قال لي عارف يا 
شيخ كل اللي قالوه النهاردة كانوا بيكدبوا عليك» فلان ده ابنه طرده من بيته فجه دار مسنین» حتى ما بيتكلفش إن هو يصرف عليه وفلان 
ده ابنه مش عارف شغال لواء فين؟ وفلان ده وولاده شغال دكتور فين؟ وبنته شغالة ايه؟ ومع ذلك ما بيصرفوش عليهم. 


ا صحيح مسلم 
5 سي الأدب المفرد 

يا جماعة ما تنسوش إن من أعظم القربات اللي نتقرب بيها لربنا بر الوالدين, وإنما يكون بالإنفاق عليهم بالتوسيع عليهم» سبحان الله رعا في 
يوم من الأيام توسع عليهم بأكلة توسع عليهم بحاجة, توسع عليهم بحاجة محتاجينها, بالفلوس» ربنا -عز وجل- يخلفك أفضل من ده مية 
ألف مرة ويضاعف لك ما أنفقت في دنيتك وني أخرتك. كما قال النبي -صلى الله عليه وسلم-: "أنت ومالك لأبيكَ"؟١‏ 


كذلك أيضًا من الأبواب اللي بما نبر أبونا وأمنا هي مسألة الاستغفار للوالدين» والشيخ جعل باب كامل؛ الباب قال: لا يستغفر لأبيه 
المشرك, وذكر فيه أثر ابن عباس: 'إما يَبْلَُنَّ عِندَكَ الْكِبرَ أَحَدُهُمَا أو كلاه فلا تفل هما أب ولا تنْهَرِها" > وقال هذه الآبة 
نسحت بقول الله: "ما گا للب وَالَّذِينَ آمَنُوا أن يَسْمَغْفِرُوا لِلْمُشْرِكِينَ وَلَوْ كَانُوا أولي فُرْقَ" ؛ والمعنى إن احنا نستغفر للأب والأم 
المسلمين العصاة. ۰ 

والبي -صلى الله عليه وسلم- قال لنا كما عند أحمد بإسناد صحيح من حديث أبي هريرة أن النبي -صلى الله عليه وسلم- قال: إِنَّ الرجل 
لفغ درجتُه في الجنةء فيقول: أنَّ [لي] هذا؟ -أنا ليه اترفعت الرفعة دي كلها؟- فيقال: باستغفارٍ ولدك لك" 


كذلك أيضًا من الأمور المهمة جدًا اللي الإنسان يعملها علشان يكون بار بأبيه وبار بأمه هي مسألة رجاء الحداية للأب والأم. إنك دايا 
تسعى إن لو والدك ووالدتك بعيد شوية عن ربنا؛ إنك تدعي هم إن ربنا يهديهم» أو تذكرهم بربنا وتنصحهم, كتير من الأوقات بنتحرك في 
الدعوة وسط أصحابناء وبندسى أهلنا؛ الأب وبننسى الأم. 

البي -صلى الله عليه وسلم- علمنا إن من أهم الأمور اللي احنا المفترض نجري عليها ونسعى فيها؛ هداية الأب والأم وذكر لنا الشيخ 
حديث أبي هريرة -رضي الله عنه-, أن النبي -صلى الله عليه وسلم- قال: "والذي تَفْسنْ مُحَمَدٍ بيده لا يَسْمَعُ بي أَحَدٌ من هذه الأمَةٍ 
يودي ولا تَصْراك ثم بوث ول يُؤْمِنْ بالَّذِي أَرْسِلْتُ به. إلا كان من أصحاب التار""' أبو هريرة “مع الكلام ده فحزن جدًاء فكان بيبقى 
حريص جدًا جدًا جدًا إنه يروح للنبي -صلى الله عليه وسلم- ويقول: يا رسول الله ادعو الله لأمي, يا رسول الله إن أمي كنت أريدها على 
الإسلام فتأبى, فقلت ها فأبت» فأتيت النبي -صلى الله عليه وسلم- فقلت: ادعو الله ها فدعا لما فأتيتها وقد أجافت عليها الباب» فقالت: 
يا أبا هريرة إن أسلمت. فأخبرت النبي -صلى الله عليه وسلم-. فقلت ادعو الله لي ولأمي» فقال: اللهم عبدك أبو هريرة وأمه أحبهما إلى 
الناس. يعني خلي الناس كلها تحب أبا هريرة وأمه. 

شوفوا قد إيه أبو هريرة يروح للبي» يعني بيكلم والدته؛ والدته ما بتصليش» يروح يقول لوالدته صلي» يذكرها بفضل الصلاة يذكرها بكذا. 
والده بيشرب سجاير يذكره بالحسنى بالأدب بالأخلاق» وسبحان الله أبو هريرة أمه عرض عليه الإسلام ما أسلمتش» راح للنبي قال له يا 
رسول الله ادعي لهاء مين فينا راح لراجل صالح وقال له ادعي لوالدي ووالدقٍ؟ 


كذلك أيضًا من الأمور المهمة جدًا المتعلقة بالأب والأم من صور البر» قضاء العبادة عنهاء وفعل الأعمال الصالحة ها من الصدقات وغير 


ذلك, لإن النبي -صلى الله عليه وسلم- قال الحديث رقم تمانية وتلاتين: "إِذَا مَاتَ الإلْسَان الْقَطَعَ عنه عَمَلُهُ إلا من ثَلَاثَةِ: إل من صَدَفَةٍ 
جَارِيَة أَوْ عم يُنْتَفَعُ به أو وَلَدِ صالح يَذْعُو ل تدعي لوالدك ووالدتك كتير, إنك تعمل هم صدقة جارية, إنك تقضي عنهم الدين, 


1 الجامع الصغير 


* الببلييلة الح حة 
15 صحيح مسلم 
وكا 1 مسلم 

كما قال النبي -صلى الله عليه وسلم-: "من مات وعليه صيامٌ» صام عنه وليه" أي صوم نذر صام عنه وليه» وعن ابن عباس أن رجلا 
أتى إلى النبي -صلى الله عليه وسلم- وقال: -حديث تسعة وتلاتين- "يا رسولّ الله إن اَي ثُوفيّت ولم تُوصء أفينفَعُها أن أتصدّقَ عنها؟ 
-شوفوا الناس اللي ما شاء الله بتحب أهلهاء حتى بعد ما ماتت الأم, الأم ماتت خلاص» فيقول له يا رسول الله هو أنا ينفع أتصدق عنها؟- 
فقال البي -صلى الله عليه وسلم-: نعم" سبحان الله سبحان الله. 

ويا سعد بن معاذ فيقول: "يا رسول الله إن أمي افْيْلِنَتْء افتلتت يعني ماتت فجأة, وأراها لو عاشت لتصدقت أفأتصدق عنها؟ فقال النبي: 
تصدق عنها""" فقلت يا رسول الله فما أحب الصدقات عند الله؟ يعني ده هو مش هيعمل عمل صالح وبس, الأمر ده بيصيبني بجرح شديد 
جدًَاء لأنه بيذكرن بواقعة كده كانت حصلت من بعض الناس اللي أنا أعرفهاء أبوهم قعد حوالي عشرين سنة متغرب لحد ما شاء الله عمل 
لهم مستقبل كبير جدَاء وما شاء الله وسع عليهم كتير جدًا وساب لحم أموال ما شاء الله كتيرء الأب والأم -سبحان الله- في أسبوع الاتنين 
ماتواء الأب كان هيعمل عملية كبيرة جدَاء فالمهم مات فيها والأم حزنا ماتت فيهاء فالأولاد بعد فترة كده من موت الأب والأم قالوا احنا 
عايزين نغير جو فكل واحد خد زوجته وخد أولاده وطلعوا مغلا في مكان معين صيفوا هناك, صرفوا حوالي في الفترة دي حوالي خمسين ألف 
جنيه» تقريبا حوالي خمسة وأربعين لخمسين ألف جنيه» فلما جم قلت لم احنا لازم بقى نعمل لفلان صدقة لوالدك ووالدتك عايزين نعمل لهم 
صدقات وكده» فالمهم قالوا أيوه طبعا لازم إن شاء الله واحنا هنجمع مع بعض» احنا اتكلمنا مع بعض» هنجمع مع بعض وهنعمل ونسوي» 
فأنا فوجئت إن هم بعد ما بعد الاجتماعات والتشاور والكلام ده لقيتهم جايبين لي ربعمية وأربعين جنيه وبيقولوا لي دي صدقة أبونا وأمناء 
وإن شاء الله بإذن الله يا رب كده نكون احناكده من أهل البر» فتعجبت من خمسة وأربعين ألف جنيه لربعمية وأربعين جنيه بالنسبة للأب 


والأم, ربنا يا رب يهديهم ويهدي شباب المسلمين. 


من الأمور المهمة أيضاء المتعلقة بالبر» ودي اللي الشيخ ذكرها أيضًا هو إن مش من البر إن انت تنادي على والدتك باسمهاء أو تنادي على 
والدك باسمه. أو تنادي على والدك باسمه ما ينفعش» مش من البر. الشيخ ذكر عندنا "أنَّ أبا هريرة أَْصَرٌ رَجْلَينِ فقال لِأَحَدِهما ما هذا مِنْكَ 
فقال أبي فقال لا تُسَمَهِ باه ولا تمش أَمَامَهُ ولا تَخْلِسن قبلّه"'. ماينفعش أبدًا من الأدب مع الأب» إنك تناديه بامهء أو تمشي قدامه لا 
ده انت تبقى تمشي وراه طبعا إلا في حالة واحدة لو كان الوقت وقت ظلمة فانت تمشي قدامه عشان لو فيه ضرر انت تفديه, ولا تجلس 
قبله؛ ما ينفعش تبقوا أنتم الاتنين واقفين وتقوم انت قاعد قبل والدك» لاء والدك يقعد الأول وبعد كده انت تقعد. 

أما إذا كنت هتكنيه فده لا بأس به» لقول شهر بن حوشب خرجنا مع ابن عمر فقال له سالم -سالم ابن عبد الله عمر-: الصلاة يا أبا عبد 
الرحمن؛ بيكني والده فيقول له الصلاة يا أبا عبد الرحمن. 


كذلك أيضًا من العقوق ومن صور العقوق اللي الشيخ ذكرها عندنا؛ إن أنا أكون سبب في يوم من الأيام إن والدي ووالدقٍ يتشتمواء زي 
ما بدشوف النهاردة شباب كتير جدًا واحد يقول لصاحبه يا ابن كذاء يقول له انت ابن ستين كذاء النبي قال إن ده من الكبائر» ده مش من 
الكبائر بس ده من أكبر الكبائر عند الله. 


*' رواه البخاري ومسلم 


ذ' صحيح الترغيب 
'' روايات الحديث هنا 


8 سمه الأدب المفرد 

فقال النبي -صلى الله عليه وسلم- والشيخ ذكر الحديث ده حديث رقم سبعتاشر وحديث رقم سبعة وعشرين» أما حديث سبعتاشر قول 
النبي -صلى الله عليه وسلم-: 'لَعَنَ الله مَن بح لِعَيْرٍ الله وَلَعَنَ الله مَن سَرَقَ مَنَارَ الأرْضء وَلَعَنَ الله مَن لَعَنَ وَالِدَه"" ', هو ممكن حد يلعن 
والديه؟ آه. طب بتكون صورقًا دي إيه؟ صورتا اللي البي قالها في الحديث رقم سبعة وعشرين عن عبد الله بن عمرو أن النبي -صلى الله 
عليه وسلم- قال: "من الكبائر -وني رواية أن من أكبر الكبائر عند الله- َنم الرَجْل والِدَيْه فالصحابة هنا قالوا له يا رسول الله وكيف يشتم 
الرجل والديه؟ لإن ده ماكانش معروف عند العرب إن حد ممكن يشتم والديه؛ قال له انت مش لازم تشتمه بصورة مباشرة» ده انت ممكن 
تشتمه بصورة مخالفة» بصورة أخرى ألا وهي قال: نَعَمْ يَسْبُ أبا البَجْلٍ -يعني الإنسان يشتم الرجل- فَيَسْبُ أباة ويَسْبُ أُمَهُ فَيَسْبُ 

فيشتم واحد بأبوه فهو يشتمه بأبوه وأمهى 17 ده 58 من الكبائر العظيمة جدًا عند الله -سبحانه وتعالى-. 


عايز أختم درس النهاردة بخطورة عقوق الوالدين. 

عقوق الوالدين أحبابي وهو من العقوبات اللي ربنا -سبحانه وتعالى- بيعجلها للإنسان في الدنيا قبل الآخرة, زي ما الشيخ ذكر عقوبة عقوق 
الوالدين» فقال حديث أبي بكرة: "ما من ذنب أجدرُ أن يُعْجّل الله لصاحبه العقوبة في الدّنيا مع ما يدَّخِرُ له في الآخرة من البَغْيء وقطيعة 
البَجم”* ' وفي رواية من البغي وعقوق الوالدين. 

أكبر ذنب ممكن ربنا يعجل العقوبة لصاحبه في الدنيا قبل الآخرة, البغي اللي هو الظلم؛ وعقوق الوالدين, وده احنا شفناه كتير جدًاء وسمعنا 
عنه قصص كتير جدًاء أنا شفت بنفسي حالة كنت في يوم من الأيام بخطب خطبة عن بر الوالدين ومش الخطب دي اللي تخلي الئاس تقعد 
تعيط» فلمحت واحد كده ما شاء الله بقى بدلة وكرافتة وشكل حاجة جميلة كده» في أخر الناس وعمّال يعيط وعياط بحرقة, بعد الخطبة 
سلمت على فلان وعلان وسلمت على الناس» وأنا خارج فلقيته بيخبط على كتفي فبيقول لي عايزك في كلمة» فسلمت عليه أهلّا وسهلا 
ازيك أخبارك؟ خير؟ قال لي أنا الأستاذ الدكتور فلان الفلا عميد كلية كذا كذا كذاء أهلا وسهلًا يا دكتور خير؟ شايفك في الخطبة متأثر 
جداء قال لي والله أصل الخطبة جت لي على جرح» قلت له خير فيه إيه؟ قال لي مفيش يا شيخ سامحني -وأنتم ساحون في اللفظ اللي 
هقوله- أنا عندي بنت ما بترتاحش غير لما بتف في وشي» متخيلين؟ فأنا أل ع رت و قلى و لنت دی غ زلا يبي 
حاجة هو عملها مع والده ووالدته, فقلت له يا دكتور انت والدك ووالدتك عايشين؟ قال لي والدي مات من خمسة وعشرين سنة بقى الله 
يرحمه» قلت له والدتك؟ قال لي والله أصل والدقٍ أصلء, قلت له والدتك عايشة؟ قال لي آه عايشة, قلت له أخبارك معاها إيه؟ قال لي والله 
أصل الحكاية. قلت له أخبارك معاها إيه؟ قال لي ما هو أنا واللّه يوم ما أخدت الدكتوراه كده بصراحة كده ما رحتلهاش ولا زرقاء عشان بس 
الوضع والبرستيج, قلت له بنتك عقوبة من الله لك. ربنا -عز وجل- عجلها لك بسبب اللي انت عملته في والدتك؛ أصل والدته يا عيني 
ست فلاحة مسكينة من اللي هي مكن تشيل ربطتين خس كده من الأرض وتطلع تحطهم ني المشنة كده -طبعا الفلاحين يعرفوا الكلام ده- 
أو في المقطف كده وتقف على الطريق كده تبيعهم» فطبعا ما يتناسبش مع برستيج الدكتور» فكانت النتيجة إن ربنا سلط عليه بنته بمذه 
الصورة. 


عائز أقول يا جماعة خذوا بالكم من حاجة إن عقوق الوالدين مش بسيطء في يوم من الأيام نظرة شديدة أو حاجة مش كويسة في شأن الأب 
والأم مش صغيرة عند ربنا ده شيء كبير جدًا عند الله علشان كده الشيخ ذكر في حديث رقم خمستاشر: "ألا ا باکر الكبائر؟ تلان 

-ألا أنبئكم بأكبر الكبائر؟ ألا أنبئكم بأكبر الكبائر؟ تلات مرات, قالوا: بَلَى يا رَسُولَ الله قالَ: الإشراك بالل وَعْقُو عُفُوق الوَالِدَيْنٍ -وَجَلْسَ 
وكانَ تًا فَقالَ أل وقول الور قالّ: فما ال يُكُرَيْهَا حى قُلَا: لَبْتَهُ سكت" ٠‏ من أكبر الكبائر عند الله أكبر الكبائر عند اللّه؛ العقوق. 
والعقوق ده خد بالك ده شيء صعب جدًا. 


كذلك أيضًا الشيخ ذكر لنا في حديث رقم ستاشر أن النبي -صلى الله عليه وسلم- قال: "إِنَّ الله حَرّمَ علَيكُم عُقُوقَ الأمهات ت""", إن الله 
حرم عليكم عقوق الأمهات» عقوق الأمهات, والبي -صلى الله عليه وسلم- وضح لنا في حديث أخر حديث قنتاشر, إن النبي قال لنا: 
"وأطغ والدَيْكَ وإن أمراك أن تخرج من ذنياك؛ فاخرج شُما""" اخرج من الدنيا لوالدك ووالدتك ما تعوقهمش أبدَّاء لإن ده من الكبائر» وما 
تنسوش إن الى سصلى اعا رامد جرم ا على العا فقال -صلى الله عليه وسلم-: " ثلاثةٌ قد حرّم الله عليهم الجنَّةَ مُدمنُ الخمر 
- شوف يوم القيامة هتبقى مع مين؟- والعاقٌ والدَّيُوثْ”*' الديوث ده اللي عارف إن زوجته -والعياذ بالله- بترتكب فواحش وهو ساكت 
ده هو بيرتب ها کمان. 

شوف -والعياذ بالله- الاتنين دول انت معاهم يوم القيامة» مدمن الخمر والديوث. وقال -صلى الله عليه وسلم-: "ثلاثةٌ لا ينظرٌ الله عر 
وجل إليهم يوم القيامة -ولا يزكيهم وحم عذاب أليم» ياه! مين دول؟ قال أول واحد العاقٌ لوالديّهء والمرأةٌ المترجلةُ -اللي بتعشبه بالرجال-, 
والدَيُوْ"' شوفوا -سبحان الله- النبي بيحط العاق لوالديه في خانة صعبة جدَاء ناخد بالنا من هذا الكلام ولازم نفهم كويس جدًا أحبابي 
إن من أعظم الأعمال والقربات اللي تقربنا إلى الله -سبحانه وتعالى- بر الوالدين. 


كده يبقى احنا نكون بفضل الله -عز وجل- ختمنا تقريبا قرابة أول ستة وأربعين حديث وأثر ذكرهم الشيخ في كتاب الأدب المفرد. 
نكتفي إن شاء الله بهذا القدر» وصلى الله على نبينا محمد وعلى آله وصحبه وسلم. 

وسريعا كده نقول الأسئلة: 

السؤال الأول: من إسعاد الوالد والوالدة وإدخال السرور على قلبيهما أن أناديهما بأسمائهما. صح ولا غلط؟ 

السؤال التاني: بر الوالدين يغفر الصغائر فقط. صح ولا غلط؟ 

السؤال التالت: من علامة رضا الله -سبحانه وتعالى- على العبد رضا الوالدين عن العبد. صح ولا غلط؟ 

صلی الله على نبينا محمد وعلى آله وصحبه وسلم. 

